દિલ્હીના સિગ્નેચર બ્રિજ પર કપડાં ઉતારનારાં કોણ?\nદિલ્હીનો સિગ્નેચર બ્રિજ આમ જનતા માટે ખુલ્લો છે. લોકોને વાહન વ્યવહારમાં તકલીફ ન થાય તે હેતુથી બનાવવામાં આવેલો આ બ્રિજ વિવાદોમાં ઘેરાયો છે. 

આ પુલ વચ્ચે વાહન રોકીને સેલ્ફી લેવાની ઘટનાઓ તો વારંવાર બની જ રહી છે, પરંતુ તાજેતરમાં અહીં બનેલી વિચિત્ર ઘટનાનો એક વીડિયો વાઈરલ થયો છે. વીડિયોમાં કેટલાંક લોકો કપડાં ઉતારીને બ્રિજ પર મસ્તી કરતાં દેખાય છે. સોશિયલ મીડિયા પર વાયરલ થયેલી આ વીડિયો વિશે બે પ્રકારની વાતો થાય છે. 

પહેલું કે વીડિયોમાં કપડાં ઉતારનારી યુવતીઓ છે અને બીજું કે વીડિયોમાં કપડાં ઉતારનારાં ટ્રાન્સજેન્ડર્સ છે. 

સમાચાર એજન્સી પીટીઆઈના અહેવાલ મુજબ સિગ્નેચર બ્રિજ પર અશ્લીલ વર્તન કરવા બદલ પોલીસે આ મામલે ફરિયાદ પણ દાખલ કરી છે. 

કપડાં ઉતારનારી યુવતીઓ કે ટ્રાન્સજેન્ડર્સ ?

સોશિયલ મીડિયા પર વાયરલ થયેલા આ વીડિયોમાં આ લોકો કોણ છે એ સ્પષ્ટ નથી થતું કારણ કે આ વીડિયો દૂરથી બનાવવામાં આવ્યો છે. 

પીટીઆઈ સાથે વાત કરતા એક વરિષ્ઠ પોલિસ અધિકારીએ જણાવ્યું, ''સિગ્નેચર બ્રિજ પર ટ્રાન્સજેન્ડર્સનો આ વીડિયો વાયરલ થયા બાદ પોલિસે જાહેર જગ્યાઓ પર અશ્લિલતા ફેલાવવા બાબતે ફરિયાદ દાખલ કરી છે.'' 

આ મામલે દિલ્હીના નોર્થ ઈસ્ટ ઝોનના ડીસીપી અતુલ ઠાકુરે અજાણ્યા લોકો વિરુદ્ધ કેસ દાખલ કરાયો હોવાની પુષ્ટિ કરી છે. 

ડીસીપી ઠાકુરે જણાવ્યું, ''કલમ 294 અને 34 મુજબ આ કેસ દાખલ કરાયો છે. જોકે, હજુ સુધી કોઈની ધરપકડ થઈ નથી. આ બંને કલમ જાહેર સ્થળો પર અશ્લિલ વર્તન કરવા માટેની છે.''

તમે આ વાંચ્યું કે નહીં?

તેમણે ઉમેર્યું, ''હજૂ તપાસ ચાલે છે તેથી પરિણામો સુધી રાહ જોવાની રહી. આ કેસમાં ત્રણ મહિનાની સજા થઈ શકે છે''આ કેસમાં પોલીસ જ ફરિયાદી બની છે. જોકે, હજૂ એ નક્કી કરાઈ શકાયું નથી કે વીડિયોમાં દેખાતાં લોકો ટ્રાન્સજેન્ડર્સ છે કે યુવતીઓ. 

દિલ્હી પોલીસે જણાવ્યું છે કે એ વખતે સિગ્નેચર બ્રિજ પર ત્રણ-ચાર લોકો જ હાજર હતાં એટલે અજાણ્યા લોકો વિરુદ્ધ ફરિયાદ દાખલ કરાઈ છે. 

ઘટનાની તારીખ અને સમય વિશે પણ હજુ સુધી કોઈ ખાસ પુરાવા મળ્યા નથી. 

અશ્લીલતા વિરુદ્ધનો કાયદો શું છે?

પોલીસે આ મામલે ઈન્ડિયન પીનલ કૉડની કલમ 294 અંતર્ગત અશ્લીલતા ફેલાવવાનો ગુનો દાખલ કર્યો છે. 

આ અંગે સુપ્રીમ કોર્ટના વકીલ અવની બંસલે બીબીસી ગુજરાતીને જણાવ્યું, ''કોઈ પણ વ્યક્તિ જાહેર સ્થળો પર નગ્નતા દર્શાવે છે અથવા તો અશ્લીલ વર્તન કરે ત્યારે આ કલમ લાગુ પડે છે.'' 

''જોકે, અશ્લીલતા શું છે તેની વ્યાખ્યા...\n\ntl;dr:
લોકોને વાહન વ્યવહારમાં તકલીફ ન થાય તે હેતુથી બનાવવામાં આવેલો આ બ્રિજ આજકાલ લોકોની તકલીફોનું કારણ બની રહ્યો છે.